ΓΡΑΠΤΗ ΕΡΩΤΗΣΗ E-0823/00

υποβολή: Michiel van Hulten (PSE) προς την Επιτροπή

(21 Μαρτίου 2000)

Θέμα: Ο ευρωπαϊκός κανονισμός περί σχολικού γάλακτος

Η έκθεση αξιολόγησης του Φεβρουαρίου 1999 για τον ευρωπαϊκό κανονισμό σχολικού γάλακτος (COM(1999)608 τελ.) καταλήγει στο εξής συμπέρασμα: Κρινόμενο καθαρά βάσει των επιδιωκόμενων τεκμηριωμένων στόχων του μέτρου, το οποίο εστιάζεται ουσιαστικά στη διατήρηση και στην αύξηση της κατανάλωσης γαλακτοκομικών προϊόντων και στην ιδιότητά του ως μέσου διάθεσης, το μέτρο είχε οριακή θετική επίπτωση και αντιπροσωπεύει μικρή αξία, από οικονομική άποψη, σε σχέση με τις εναλλακτικές μεθόδους που χρησιμοποιούνται όσον αφορά τη διάθεση των πλεονασμάτων. Εξ ου προτείνεται ότι η Επιτροπή θα πρέπει με μεγάλη σύνεση να εξετάσει το ενδεχόμενο της κατάργησης του μέτρου. Εντούτοις, η Επιτροπή στις 10 Δεκεμβρίου 1999 πρότεινε την μη απόσυρση αλλά την προσαρμογή του μέτρου. Στην πρόταση της Επιτροπής η συνεισφορά της Κοινότητας μειώνεται από 95 % σε 50 % του κόστους. Το λοιπό κόστος πρέπει να επιβαρύνει τα κράτη μέλη. Η Επιτροπή βασίζει επίσης την πρότασή της στο επιχείρημα ότι το σχολικό γάλα διαδραματίζει ρόλο στηνλοποίηση των κοινοτικών στόχων για τη δημόσιαγεία.

1. Μπορεί να αναφέρει η Επιτροπή πώς συμβιβάζεται η πρότασή της με την αρχή της επικουρικότητας (άρθρο 5 της Συνθήκης ΕΚ) και με τις προθέσεις της νέας Επιτροπής να περιορίσει τα καθήκοντά της στους κύριους στόχους;

2. Μπορεί να αναφέρει η Επιτροπή ποιούς επιστημονικώς τεκμηριωμένους στόχους στον τομέα της δημόσιαςγείας επιδιώκει με την πρότασή της και κατά πόσον οι προτεινόμενες σήμερα ρυθμίσεις συμβάλλουν πράγματι στηνλοποίηση των στόχων αυτών;

3. Μπορεί να αναφέρει η Επιτροπή ποιό ποσοστό του προϋπολογισμού για το σχολικό γάλα διατίθεται για κόστος διαχείρισης; Πώς θα εξελιχθεί το ποσοστό αυτό στο πλαίσιο της προτεινόμενης ρύθμισης;

4. Μπορεί να αναφέρει η Επιτροπή ποιές θα είναι οι οικονομικές συνέπειες της προτεινόμενης ρύθμισης μετά τη σχεδιαζόμενη διεύρυνση της Ευρωπαϊκής Ένωσης με νέα κράτη μέλη;

Απάντηση του κ. Fischler εξ ονόματος της Επιτροπής

(2 Μαΐου 2000)

1. Στην πρότασή της της 10ης Δεκεμβρίου 1999(1), η Επιτροπή προεικονίζει τη διατήρήση της κοινοτικής ενίσχυσης για τη διανομή γάλακτος στα σχολεία αλλά σε μειωμένο και συγχρηματοδοτούμενο από τα κράτη μέλη επίπεδο. Πρόκειται για μια ενίσχυση η οποία χορηγείται στο πλαίσιο της κοινής οργάνωσης αγοράς (ΚΟΑ) στον τομέα του γάλακτος και των γαλακτοκομικών προϊόντων και που αιτιολογείται από τις άμεσες και έμμεσες επιπτώσεις της ενίσχυσης επί της κατανάλωσης των γαλακτοκομικών προϊόντων. Το μέτρο ενίσχυσης συμβάλλει έτσι στηνλοποίηση της κοινής γεωργικής πολιτικής και αφορά επομένως αρμοδιότητα της Κοινότητας.

2. Η Επιτροπή αναγνωρίζει ότι η διανομή γάλακτος στα σχολεία συμβάλλει επίσης στηνλοποίηση κοινωνικών στόχων, στόχωνγιεινής και διατροφής αλλά θεωρεί επίσης ότι η κοινοτική ενίσχυση η οποία βαρύνει το Γεωργικό Ευρωπαϊκό Ταμείο Προσανατολισμού και Εγγυήσεων (ΕΓΤΠΕ), ακριβώς για τους λόγους αυτούς, πρέπει να συνοδεύεται από μια εθνική συμμετοχή. Στην έκθεση αξιολόγησης την οποία αναφέρει το Αξιότιμο Μέλος του Κοινοβουλίου, οι προαναφερθέντες στόχοι αναπτύσσονται και τοποθετούνται στο πλαίσιο του σχολικού καθεστώτος γάλακτος.

3. Ο προϋπολογισμός ο οποίος διατίθεται για την εφαρμογή του μέτρου αυτού που αφορά το σχολικό γάλα προορίζεται εξ ολοκλήρου γιατί στη μείωση της τιμής πώλησης των γαλακτοκομικών προϊόντων που διανέμονται στα σχολεία. Η διαχείριση του καθεστώτος διασφαλίζεται από έναν εθνικό οργανισμό οι δαπάνες λειτουργίας του οποίου βαρύνουν τις εθνικές αρχές. Η πρόταση της Επιτροπής δεν τροποποιεί αυτήν την κατάσταση.

4. Στο στάδιο αυτό, η Επιτροπή δεν διαθέτει στοιχεία που να επιτρέπουν ναπολογισθούν αριθμητικά οι επιπτώσεις της πρότασής της για τις χώρες που είναιποψήφιες για την προσχώρηση.

(1) ΕΕ C 89 E της 28.3.2000.